
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1669 

30 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός Ετήσιας Επιχορήγησης σε Λύκεια Ναυ¬ 
τικής Εκπαίδευσης. 1 

Καθορισμός Ετήσιας Συνδρομής στην ΕλληνικήΈνω- 

ση Ναυτικού Δικαίου. 2 

Καθορισμός Ετήσιας Επιχορήγησης του Ναυτικού 

Μουσείου Ελλάδος. 3 

Ορισμός γραμματέα, εισηγητών και ειδικών εισηγη¬ 
τών της επιτροπής για την προμήθεια αγαθών 
Σημαντικής Οικονομικής ή Τεχνολογικής Αξίας, 

του Πυροσβεστικού Σώματος. 4 

Συγκρότηση επιτροπών αξιολόγησης τεχνικών θεμά¬ 
των και εξέτασης διοικητικών προσφυγών - εν¬ 
στάσεων επί τεχνικών θεμάτων. 5 

Παραχώρηση Πάρκου Φλοίσβου στο Δήμο Παλαιού 
Φαλήρου. 6 


Α ΠΟΦΑΣΕΙ Σ 

Αριθμ. 1314.27/02/2005 (1) 


Καθορισμός Ετήσιας Επιχορήγησης σε Λύκεια Ναυτι¬ 
κής Εκπαίδευσης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του ν.δ. 2362/1995 «Περί Κωδικός Δημοσίου Λογι¬ 
στικού» (ΦΕΚ 247Α/1995). 

β) Του ν.δ. 3088/1954 (άρθρο 9) (ΦΕΚ 249Α/1954) 
«Περί Ιδρύσεως Ναυτικού Γυμνασίου στις ΟΙΝΟΥΣΣΕΣ 
ΧΙΟΥ». 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98/τ.Α'). 

2. Το ν. 3303/2004 με το οποίο κυρώθηκε ο Γενικός 
Προϋπολογισμός του Κράτους 2005. 

3. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
τ.Β') κοινή απόφαση του Πρωθυπουργού και Υπουργού 
Οικονομίας και Οικονομικών «Ανάθεση αρμοδιοτήτων 
των Υφυπουργών Οικονομίας Οικονομικών». 

4. Το γεγονός από τις διατάξεις της απόφασης αυτής 


προκαλείται δαπάνη σε βάρος του Κρατικού Προϋπο¬ 
λογισμού ύψους 2.850,00 € που θα καλυφθεί από τις πι¬ 
στώσεις που έχουν εγγράφει στον Προϋπολογισμό του 
ΥΕΝ (Ειδικός Φορέας 41/110 ΚΑΕ 2429), αποφασίζουμε: 

1. Καθορίζουμε την ετήσια επιχορήγηση των Λυκείων 
Ναυτικής Κατεύθυνσης της Ελλάδος για το οικ. έτος 
2005 σε δύο χιλιάδες οκτακόσια πενήντα ευρώ (2.850,00 
€) καταβλητέα σε βάρος της πίστωσης του κωδικοφο- 
ρέα 41/110/2429 «Επιχορήγηση σε λοιπά Εκπαιδευτικά 
Ιδρύματα και φοιτητικές Λέσχες» του προϋπολογισμού 
ΥΕΝ έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 5 Νοεμβρίου 2005 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 1314.29/03/2005 (2) 

Καθορισμός Ετήσιας Συνδρομής στην Ελληνική Ένω¬ 
ση Ναυτικού Δικαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου μόνου του ν.δ. 3375/1955 «Περί καταβο¬ 
λής Ετήσιας Συνδρομής στην Ελληνική Ένωση Ναυτικού 
Δικαίου» (ΦΕΚ 260 Α /1955). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98/τ.Α'). 

γ) Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (Β 985). 

2. Το Ν. 3303/2004 με το οποίο κυρώθηκε ο Γενικός 
Προϋπολογισμός του Κράτους 2005. 

3. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
τ.Β') κοινή απόφαση του Πρωθυπουργού και Υπουργού 
Οικονομίας και Οικονομικών «Ανάθεση αρμοδιοτήτων 
των Υφυπουργών Οικονομίας Οικονομικών». 

4. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του Κρατικού Προ¬ 
ϋπολογισμού ύψους 4.750,00 € που θα καλυφθεί από τις 
πιστώσεις που έχουν εγγράφει στον Προϋπολογισμό 
του ΥΕΝ (Ειδικός Φορέας 41/110 ΚΑΕ 2419), αποφασί¬ 
ζουμε: 

1. Καθορίζουμε τη συνδρομή του Δημοσίου για την 
ενίσχυση του έργου της Ελληνικής Ένωσης Ναυτικού 
Δικαίου για το έτος 2005 στο ποσό των τεσσάρων χιλιά¬ 
δων επτακοσίων πενήντα ευρώ (4.750,00 €) καταβλητέ¬ 
ων σε βάρος της πίστωσης του κωδικοφορέα 41/110/2419 
«Επιχορήγηση σε λοιπά Επιστημονικά και Πνευματικά 
Ιδρύματα του προϋπολογισμού ΥΕΝ έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 5 Νοεμβρίου 2005 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 1314.28/02/2005 (3) 

Καθορισμός Ετήσιας Επιχορήγησης του Ναυτικού 
Μουσείου Ελλάδος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του ν.δ. 2362/1995 «Περί Κωδικός Δημοσίου Λογι¬ 
στικού» (ΦΕΚ 247Α/1995). 

β) Του ν.δ. 368/1969 «Περί ετήσιας επιχορήγησης του 
Ναυτικού Μουσείου της Ελλάδας (ΦΕΚ 264 Α/1969)». 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98/τ.Α'). 

2. Το ν. 3303/2004 με το οποίο κυρώθηκε ο Γενικός 
Προϋπολογισμός του Κράτους 2005. 

3. Την υπ’ αριθμ. 37930/ΔΙΟΙΕ. 1264/14.10.2005 (ΦΕΚ Β' 
1432) κοινή απόφαση του Πρωθυπουργού και Υπουργού 
Οικονομίας και Οικονομικών «Ανάθεση αρμοδιοτήτων 
των Υφυπουργών Οικονομίας Οικονομικών». 

4. Το γεγονός από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπο¬ 
λογισμού ύψους 4.750,00 € που θα καλυφθεί από τις πι¬ 
στώσεις που έχουν εγγράφει στον Προϋπολογισμό του 
ΥΕΝ (Ειδικός Φορέας 41/110 ΚΑΕ 2442), αποφασίζουμε: 

1. Καθορίζουμε την ετήσια επιχορήγηση του Ναυτι¬ 
κού Μουσείου της Ελλάδος για το οικ. έτος 2005 σε 
τέσσερις χιλιάδες επτακόσια πενήντα ευρώ (4.750,00 €) 
καταβλητέα σε βάρος της πίστωσης του κωδικοφορέα 
41/110/2442 «Επιχορήγηση σε Μουσεία» του προϋπολο¬ 
γισμού ΥΕΝ έτους 2005. 


Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 5 Νοεμβρίου 2005 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 13825 Υ.Τ.Ο.Α. 2004 (4) 

Ορισμός γραμματέα, εισηγητών και ειδικών εισηγητών 
της επιτροπής για την προμήθεια αγαθών Σημαντι¬ 
κής Οικονομικής ή Τεχνολογικής Αξίας, του Πυρο¬ 
σβεστικού Σώματος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

1.3 Της οδηγίας του Συμβουλίου της Ε.Ε. υπ’ αριθ. 93/36 
από 14.6.1993 (Ε.Ε των Ευρωπαϊκών Κοινοτήτων με υπ’ 
αριθ. 1-199/1), περί συντονισμού των διαδικασιών για τη 
σύναψη δημοσίων προμηθειών όπως τροποποιήθηκε με 
την Οδηγία 97/52/ΕΚ του Ευρωπαϊκού Κοινοβουλίου και 
του Συμβουλίου της 13.10.1997. 

1.4 Τις διατάξεις του ν. 2286/1995 (Φ.Ε.Κ. 19 τ.Α) «Προ¬ 
μήθειες του Δημοσίου Τομέα και ρυθμίσεις συναφών θε¬ 
μάτων», όπως συμπληρώθηκε με τους ν. 2323/1995 (Φ.Ε.Κ. 
145 τ.Α), τις διατάξεις του άρθρου 13 του ν. 2503/1997 
(Φ.Ε.Κ. 107 τ.Α/30.5.1997), τον ν. 2741/1999 (Φ.Ε.Κ. 199 τΑ’) 
και τις διατάξεις του άρθρου 1 παρ. 35 του ν. 3065/2002 
(Φ.Ε.Κ. 251 τ.Α). 

1.5 Του ν. 1558/1985 άρθρο 8 παρ. 4 εδάφιο γ «Κυβέρνη¬ 
ση και κυβερνητικά όργανα» (Φ.Ε.Κ. 137 τ. Α726.7.1985). 

1.6 Του ν. 2690/1999 άρθρα 13-15 (Φ.Ε.Κ. 45/9.3.1999) 
«Κύρωση κώδικα διοικητικής διαδικασίας». 

1.7 Του π.δ. 370/1995 (Φ.Ε.Κ.199 τ.Α/14.9.1995) «Προσαρ¬ 
μογή της Ελληνικής Νομοθεσίας περί προμηθειών του 
Δημοσίου προς το Κοινοτικό Δίκαιο κ.λ.π.». 

1.8 Του π.δ. 394/1996 (ΦΕΚ 266 τ.Α/4.12.1996) «Κανονι¬ 
σμός Προμηθειών Δημοσίου». 

2. Τις Αποφάσεις: 

2.3 Την υπ’ αριθμ. Ο (2003) 5204 από 17.12.2003 από¬ 
φαση Ευρωπαϊκής Επιτροπής, σχετικά με έγκριση και 
υλοποίηση του έργου «Εξοπλισμός Αντιμετώπισης Δα¬ 
σικών Πυρκαγιών». 

2.4 Την υπ’ αριθμ. Π1/3111/30.6.2004 κοινή απόφαση 
Υπουργού Εθνικής Οικονομίας και Υπουργού - Υφυπουρ¬ 
γού Ανάπτυξης, σχετικά με «Εγκριση ενιαίου προγράμ¬ 
ματος προμηθειών έτους 2004». 

2.5 Την υπ’ αριθμ. Π1/3271/20.7.2004 κοινή απόφαση 
Υπουργού και Υφυπουργού Ανάπτυξης, σχετικά με 
«Εφαρμογή ενιαίου προγράμματος προμηθειών έτους 
2004». 

2.6 Την υπ’ αριθμ. Π1/4013/20.10.2004 απόφαση Υφυ¬ 
πουργών Ανάπτυξης και Οικονομικών, σχετικά με «Επι¬ 
λογή προμηθειών ως σημαντικής οικονομικής ή τεχνο¬ 
λογικής αξίας του Α.Π.Σ.». 

2.7 Την υπ’ αριθμ. 2/73507/0022 από 8.11.2000 (Φ.Ε.Κ. 
1408 τ.Β/17.11.2000) κοινή απόφαση Υπουργών Οικονομίας 
και Οικονομικών και Ανάπτυξης, σχετικά με «Καθορισμό 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


22931 


αποζημιώσεως μελών επιτροπών αρμοδίων για τις προ¬ 
μήθειες αγαθών σημαντικής οικονομικής ή τεχνολογικής 
αξίας (άρθρο 3 ν. 2286/1995 όπως αντικαταστάθηκε με 
το άρθρο 8 ν. 2741/1999). 

2.8 Την υπ’ αριθμ. Π1/4329/1.9.2004 κοινή απόφαση 
του Υπουργού και Υφυπουργού Ανάπτυξης, σχετικά με 
«Εντάξεις στο Ε.Π.Π. 2004 - πιστ. 2004 & 2005, τροπο¬ 
ποιήσεις στα Ε.Π.Π. 2003 και 2004, προεγκρίσεις Ε.Π.Π. 
2005 - ΠΙΣΤ. 2005». 

2.9 Το εδάφιο γ της παραγράφου 4 της υπ’ αριθμ. 
Π1/214/5.1.2000 (ΦΕΚ 79/Β/2.2.2000) κοινής απόφασης 
Υπουργού Εθνικής Οικονομίας και Υφυπουργού Ανά¬ 
πτυξης, σχετικά με Καθορισμό λεπτομερειών για την 
εφαρμογή του άρθρου 3 του ν. 2286/1995. 

3. Το υπ’ αριθμ. 656/10.3.2005 έγγραφο του Υφυπουργού 
Ανάπτυξης, σχετικά με «Σύσταση Επιτροπής Υ.Τ.Ο.Α.». 

4. Το υπ’ αριθμ. 976 έγγραφο του Γ ενικού Γ ραμματέα 
του Υπουργείου Οικονομίας & Οικονομικών, σχετικά με 
« Σύσταση Επιτροπής Υ.Τ.Ο.Α.». 

5. Την υπ’ αριθμ. Π1/1316/18.3.2005 (Φ.Ε.Κ. 401/Β/29.3.2005) 
κοινή απόφαση Υπουργών Οικονομίας και Οικονομικών, 
Ανάπτυξης και Δημόσιας Τάξεως, για σύσταση Επιτρο¬ 
πής για την προμήθεια αγαθών σημαντικής οικονομικής 
ή τεχνολογικής αξίας ειδών που προορίζονται για το 
Πυροσβεστικό Σώμα. 

6. Το γεγονός ότι από τις διατάξεις της παρούσας 
Απόφασης προκαλούνται επιπλέον δαπάνες σε βάρος 
του Κρατικού Προϋπολογισμού που ανέρχονται για το 
τρέχον έτος στο ύψος των πενήντα χιλιάδων (50.000,00) 
€ περίπου, οι οποίες θα καλυφθούν από τις πιστώσεις 
του Κ.Α.Ε. 0515 «Αποζημίωση μελών συλλογικών ορ¬ 
γάνων» του Π/Υ εξόδων οικονομικού έτους 2005 του 
Ε.Φ. 43-120 «Πυροσβεστικό Σώμα». Για το έτος 2006 οι 
δαπάνες ανέρχονται στο ύψος των δεκαέξι χιλιάδων 
εξακοσίων (16.600,00) € περίπου και θα καλυφθούν από 
τις πιστώσεις που θα εγκριθούν για το σκοπό αυτό, 
αποφασίζουμε: 

1. Γ ια την Επιτροπή που συστήθηκε με την υπ’ αριθμ. 
Π1/1316/18.3.2005 κοινή απόφαση Υπουργών Οικονομί¬ 
ας και Οικονομικών, Ανάπτυξης και Δημόσιας Τάξεως, 
για την προμήθεια αγαθών Σημαντικής Οικονομικής ή 
Τεχνολογικής Αξίας του Πυροσβεστικού Σώματος, ορί¬ 
ζουμε: 

1.1 ως γραμματέα αυτής τον Επιπυραγό (7113) Παπα- 
δάκη Μιχαήλ του Εμμανουήλ, με αναπληρωτή του τον 
Επιπυραγό (7670) Μάζη Ανδρέα του Θεόδωρου. 

1.2 ως εισηγητές - χειριστές των θεμάτων αυτής, τον 
Αντιπύραρχο (6111) Διαμαντή Νικόλαο του Γεωργίου, τον 
Επιπυραγό (8002) Θεοδωρή Σάββα του Χαράλαμπου, 
τον Πυραγό (9951) Αλεξόπουλο Νικόλαο του Αλέξαν¬ 
δρου και τον Υποπυραγό (12712) Λουκάκη Ιωάννη του 
Δημητρίου. 

1.3 ως εισηγητές επί των τεχνικών θεμάτων αυτής, τον 
Αντιπύραρχο (7174) Παπαγεωργίου Γεώργιο του Πανα¬ 
γιώτη, τον Πυραγό (7721) Κόγια Δημήτριο του Περικλή, 
την Πυραγό (9944) Φιλιππίδου Αδελάίδα του Αιμίλιου και 
τον Υποπυραγό (12722) Μόρδο Μωϋσή του Αβραάμ. 

1.4 ως ειδικούς εισηγητές - εμπειρογνώμονες των θε¬ 
μάτων αυτής, το Γ ενικό Δ/ντή Κρατικών Προμηθειών, 
ως εκπρόσωπο του Υπουργείου Ανάπτυξης, κ. Δημη- 
τρακόπουλο Χρήστο του Νικολάου και το σύμβουλο 
του Γ ενικού Γ ραμματέα του Υπουργείου Οικονομίας και 
Οικονομικών, Φλώρο Γ εράσιμο του Γ εωργίου. 


1.5 ως ειδικούς εισηγητές επί των νομικών θεμάτων 
αυτής, το Νομικό Σύμβουλο του Υ.Δ.Τ Πουλάκο Γ εώργιο 
του Περίανδρου και το Νομικό Κυριόπουλο Κωνσταντίνο 
του Γεωργίου. 

2 Οι παραπάνω, εισηγητές - χειριστές, εισηγητές επί 
τεχνικών θεμάτων, ειδικοί εισηγητές - εμπειρογνώμο¬ 
νες και ειδικοί εισηγητές επί των νομικών θεμάτων 
καθώς και ο γραμματέας της επιτροπής, δικαιούνται 
αποζημίωση σύμφωνα με τα οριζόμενα στην υπ’ αριθμ. 
2/73507/0022 από 8.11.2000 (Φ.Ε.Κ.1408 τ.Β/17.11.2000) κοι¬ 
νή απόφαση Υπουργών Οικονομίας και Οικονομικών και 
Ανάπτυξης. 

3. Η απόφαση αυτή, που ισχύει από την ημερομηνία 
σύστασης της Σ.Ο.Τ.Α., να δημοσιευθεί στην Εφημερίδα 
της Κυβερνήσεως. 

Αθήνα, 7 Απριλίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. 13828 Υ.Τ.Ο.Α. 2004 (5) 

Συγκρότηση επιτροπών αξιολόγησης τεχνικών θεμάτων 
και εξέτασης διοικητικών προσφυγών - ενστάσεων 
επί τεχνικών θεμάτων. 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

1.1 Της οδηγίας του Συμβουλίου της Ε.Ε. υπ’ αριθ. 93/ 
1936 από 14.6.1993 (Ε.Ε. των Ευρωπαϊκών Κοινοτήτων με 
αριθ. 1-199/1), περί συντονισμού των διαδικασιών για τη 
σύναψη δημοσίων προμηθειών όπως τροποποιήθηκε με 
την Οδηγία 97/52/ΕΚ του Ευρωπαϊκού Κοινοβουλίου και 
του Συμβουλίου της 13.10.1997. 

1.2 Του Ν. 2286/1995 (Φ.Ε.Κ. 19 τ.Α/1.2.1995), «Προμή¬ 
θειες του Δημοσίου τομέα και ρυθμίσεις συναφών θε¬ 
μάτων», όπως συμπληρώθηκε με τις διατάξεις των ν. 
2503/1997 (Φ.Ε.Κ. 107 τ.Α/30.5.1997), ν. 2741/1999 (ΦΕΚ 199 
τ.Α/28.2.1999), ν. 3065/2002 (ΦΕΚ 251 τ.Α/18.10.2002). 

1.3 Του ν. 1558/1985 άρθρο 8 παρ. 4 εδάφιο γ' «Κυβέρνη¬ 
ση και κυβερνητικά όργανα» (Φ.Ε.Κ. 137 τ. Α726.7.1985). 

1.4 Του άρθρου 17 Ν. 3205/2003 (ΦΕΚ 297 τ.Α/23.12.2003) 
«Μισθολογικές ρυθμίσεις κλπ.», σε συνδυασμό με τις 
διατάξεις παρ. Ιιη του άρθρου 2 ν. 3336/2005 (Φ.Ε.Κ. 96 
τ.Α/20.4.2005). 

1.5 Του ν. 2690/1999 άρθρα 13-15 (ΦΕΚ 45/9.3.1999) «Κύ¬ 
ρωση κώδικα διοικητικής διαδικασίας». 

1.6 Του π.δ. 370/1995 (Φ.Ε.Κ. 199 τ.Α/14.9.1995) «Προσαρ¬ 
μογή της Ελληνικής Νομοθεσίας περί προμηθειών του 
Δημοσίου προς το Κοινοτικό Δίκαιο κ.λ.π.». 

1.7 Του π.δ. 394/1996 (ΦΕΚ 266 τ.Α/4.12.1996) «Κανονι¬ 
σμός Προμηθειών Δημοσίου». 

2. Τις Αποφάσεις: 

2.1 Την υπ’ αριθμ. Π1/214/5.1.2000 (ΦΕΚ 79/Β/2.2.2000) 
κοινή απόφαση Υπουργού Εθνικής Οικονομίας και Υφυ¬ 
πουργού Ανάπτυξης, εδάφιο γ της παραγράφου 4, σχε¬ 
τικά με καθορισμό λεπτομερειών για την εφαρμογή του 
άρθρου 3 του ν. 2286/1995. 

2.2 Την υπ’ αριθμ. Π1/3111/2004 από 30.6.2004 απόφαση 
Υπουργών Οικονομίας και Οικονομικών και Ανάπτυξης, 

σχετικά με την έγκριση του ενιαίου προγράμματος προ¬ 
μηθειών έτους 2004. 

2.3 Την υπ’ αριθμ. Π1/3271/20.7.2004 κοινή απόφαση 
Υπουργού και Υφυπουργού Ανάπτυξης, σχετικά με 
«Εφαρμογή ενιαίου προγράμματος προμηθειών έτους 
2004». 

2.4 Την υπ’ αριθμ. Π1/4013 από 20.10.2004 απόφαση 
Υφυπουργών Οικονομικών και Ανάπτυξης, σχετικά με 
την επιλογή προμήθειας ως Σημαντικής Οικονομικής ή 
Τεχνολογικής Αξίας του Α.Π.Σ. 

2.5 Την υπ’ αριθμ. Π1/4329 από 1.9.2004 απόφαση 
Υπουργού Ανάπτυξης και Υφυπουργού Ανάπτυξης, σχε¬ 
τικά με «Εντάξεις στο Ε.Π.Π. 2004 - ΠΙΣΤ 2004 και 2005, 
Τροποποιήσεις στα Ε.Π.Π. 2003 & 2004 - ΠΙΣΤ 2003 & 
2004, Προεγκρίσεις στο Ε.Π.Π. 2005 - ΠΙΣΤ 2005». 

2.6 Την υπ’ αριθ. Π1/1316 από 18.3.2005 κοινή απόφαση 
Υπουργών Οικονομίας και Οικονομικών, Ανάπτυξης και 
Δημόσιας Τάξης, σχετικά με σύσταση Επιτροπής για 
την προμήθεια αγαθών Σημαντικής Οικονομικής ή Τε¬ 
χνολογικής Αξίας του Α.Π.Σ. 

2.7 Την υπ’ αριθμ. 7004/3/39 από 15.3.2004 (Φ.Ε.Κ. 518 
τ.Β7ΐ8.3.2004) κοινή απόφαση Πρωθυπουργού και Υπουρ¬ 
γού Δημόσιας Τάξης, σχετικά με ανάθεση αρμοδιοτήτων 
στον Υφυπουργό Δημόσιας Τάξης. 

2.8 Την υπ’ αριθ. 14986 οικ. Φ.109.1 από 7.5.2004 (Φ.Ε.Κ. 
743 τ.Β/18.5.20 04) απόφαση Υφυπουργού Δημόσιας Τά¬ 
ξης, σχετικά με μεταβίβαση του δικαιώματος να υπο¬ 
γράφουν «Με Εντολή Υφυπουργού» στο Γεν. Γραμματέα 
Υ .Δ. Τ. και σε υπηρεσιακά όργανα του Π.Σ. 

3. Τη διακήρυξη 7/2005 που αφορά προμήθεια εκατόν 
εβδομήντα πέντε (175) τεμαχίων υδροφόρων πυροσβε¬ 
στικών οχημάτων, συνολικού προϋπολογισμού τριάντα 
τεσσάρων εκατομμυρίων εκατόν σαράντα χιλιάδων 
(34.140.000,00) ευρώ [εξήντα πέντε (65) τεμαχίων υδρο¬ 
φόρων πυροσβεστικών οχημάτων (4X4), εκτός δρόμου 
χωρητικότητας 1.000 Ε νερού και 150 Ε αφρού προϋ¬ 
πολογισμού εννέα εκατομμυρίων εννιακοσίων είκοσι 
χιλιάδων ευρώ (9.920.000 €), εξήντα πέντε (65) τεμαχί¬ 
ων υδροφόρων πυροσβεστικών οχημάτων (4X4), εκτός 
δρόμου, χωρητικότητας 5.000 Ε νερού και 500 Ε αφρού 
προϋπολογισμού δέκα τριών εκατομμυρίων τετρακο- 
σίων είκοσι χιλιάδων ευρώ (13.420.000,00 €)], σαράντα 
πέντε (45) τεμαχίων υδροφόρων πυροσβεστικών οχημά¬ 
των βαρέως τύπου (6X4), χωρητικότητας 10.000 Ε νερού 
και 500 Ε, αφρού προϋπολογισμού δέκα εκατομμυρίων 
οκτακόσιων χιλιάδων ευρώ (10.800.000,00 €)]. 

4. Το υπ’ αριθμ. 1 από 7.4.2005 Πρακτικό της Επιτρο¬ 
πής για την προμήθεια αγαθών σημαντικής οικονομικής 
ή τεχνολογικής αξίας ειδών που προορίζονται για το 
Πυροσβεστικό Σώμα, που συστήθηκε με την υπ’ αριθμ. 
Π1/1316 από 18.3.2005 κοινή υπουργική απόφαση Υπουρ¬ 
γών Οικονομίας και Οικονομικών, Ανάπτυξης και Δημό¬ 
σιας Τ άξης. 

5. Το γεγονός ότι από τις διατάξεις της παρούσας 
Απόφασης προκαλούνται επιπλέον δαπάνες σε βάρος 
του Κρατικού Προϋπολογισμού που ανέρχονται για το 
τρέχον έτος στο ύψος των έντεκα χιλιάδων εννιακο- 
σίων εβδομήντα πέντε (11.975,00) € περίπου, οι οποίες 
θα καλυφθούν από τις πιστώσεις του Κ.Α.Ε. 0515 «Απο¬ 
ζημίωση μελών συλλογικών οργάνων» του Π/Υ εξόδων 
οικονομικού έτους 2005 του Ε.Φ. 43-120 «Πυροσβεστικό 
Σώμα». Για το έτος 2006 οι δαπάνες ανέρχονται στο 
ύψος των οκτώ χιλιάδων εννιακοσίων ογδόντα (8.980,00) 


€ περίπου και θα καλυφθούν από τον Κ.Α.Ε. 0515 από 
τις πιστώσεις που θα εγκριθούν για το σκοπό αυτό, 
αποφασίζουμε: 

Για το διαγωνισμό που διενεργείται για την προμήθεια 
εκατόν εβδομήντα πέντε (175) υδροφόρων πυροσβε¬ 
στικών οχημάτων, συνολικού προϋπολογισμού τριάντα 
τεσσάρων εκατομμυρίων εκατόν σαράντα χιλιάδων 
ευρώ (34.140.000,00 €) συμπεριλαμβανομένων κρατή¬ 
σεων 0,1024 % και ΦΠΑ 19 % και ειδικότερα: 

• εξήντα πέντε (65) υδροφόρα πυροσβεστικά οχήμα¬ 
τα (4X4), εκτός δρόμου χωρητικότητας 1.000 Ε νερού 
και 150 Ε αφρού προϋπολογισμού εννέα εκατομμυρίων 
εννιακοσίων είκοσι χιλιάδων ευρώ (9.920.000 €). 

• εξήντα πέντε (65) υδροφόρα πυροσβεστικά οχήματα 
(4X4), εκτός δρόμου, χωρητικότητας 5.000 Ε νερού και 
500 Ε αφρού προϋπολογισμού δέκα τριών εκατομμυρίων 
τετρακοσίων είκοσι χιλιάδων ευρώ (13.420.000,00 €). 

• σαράντα πέντε (45) υδροφόρα πυροσβεστικά οχήμα¬ 
τα βαρέως τύπου (6X4), χωρητικότητας 10.000 Ε νερού 
και 500 Ε, αφρού προϋπολογισμού δέκα εκατομμυρίων 
οκτακόσιων χιλιάδων ευρώ (10.800.000,00 €), 

ορίζουμε: 

Α. Τη συγκρότηση Επιτροπής Αξιολόγησης Τεχνικών 
Θεμάτων του εν λόγω διαγωνισμού που αποτελείται 
από τους: 

α. Πύραρχο Κότσια Αθανάσιο, ως Πρόεδρο. 

β. Αντιπύραρχο - Τεχνικό Φιλάνδρα Σωτήριο. 

γ. Υποπυραγό - Μηχανολόγο Μηχανικό Κρασσά Μι¬ 
χαήλ. 

δ. Υποπυραγό - Μηχανολόγο Μηχανικό Παππά Ανα¬ 
στάσιο και 

ε. Εκπρόσωπο Υπουργείου Μεταφορών και Επικοινωνι¬ 
ών Μηχανολόγο Μηχανικό Βερόγκο Αργύρη ως μέλη. 

Αναπληρωτές των ανωτέρω ορίζονται, κατ’ αντιστοι¬ 
χία, 01 : 

α’ Πύραρχος Τέγος Δημήτριος. 

β’ Επιπυραγός- Τεχνικός Σουλιώτης Σπύρος. 

γ’ Υποπυραγό - Μηχανολόγο Μηχανικό Μπριόλας Δη- 
μήτριος. 

δ’ Υποπυραγός - Ηλεκτρολόγος Μηχανικός Παυλογε- 
ωργάτος Σπύρος και 

ε’ Υπάλληλος του Υπουργείου Μεταφορών και Επι¬ 
κοινωνιών Μηχανολόγος Μηχανικός Λάτσινος Ανδρέας, 
ως μέλη. 

Ι.'Εργο της Επιτροπής Τεχνικής Αξιολόγησης είναι η 
αξιολόγηση τεχνικών προσφορών, η ερμηνεία τεχνικών 
όρων των τεχνικών προδιαγραφών του διαγωνισμού 
που διενεργείται, η επιβολή κυρώσεων λόγω τεχνικών 
εκτροπών από τους όρους των τεχνικών προδιαγραφών 
αυτού και γενικότερα η αξιολόγηση - εξέταση κάθε 
τεχνικού θέματος που θα προκύψει κατά τη διάρκεια 
του διαγωνισμού μέχρι και την οριστική παραλαβή των 
ειδών. 

2. Τα θέματα που άπτονται του αντικειμένου της επι¬ 
τροπής, θα διαβιβάζονται σε αυτή από το Τμήμα Προ¬ 
μηθειών της Διεύθυνσης Οικονομικού του Αρχηγείου 
Πυροσβεστικού Σώματος και η επιτροπή θα υποχρεού- 
ται στη σύνταξη του αντίστοιχου πρακτικού. Η επιτροπή 
θα διέπεται από τις διατάξεις του ν. 2690/1999 άρθρα 
13-15 (ΦΕΚ 45/9.3.1999) «Κύρωση κώδικα διοικητικής δι¬ 
αδικασίας». 

3. Η Επιτροπή θα συνεδριάζει και θα συγκαλείται από 
τον Πρόεδρο με πρόσκλησή του σε χώρο και ώρα που 

θα ορίζεται από τον ίδιο. Σε περίπτωση απουσίας ή 
κωλύματος των τακτικών μελών, αυτά θα αναπληρώνο¬ 
νται από τα οριζόμενα για τον καθένα αναπληρωματικά 
μέλη. Οι συνεδριάσεις θα είναι κλειστές και θα πραγ¬ 
ματοποιούνται εκτός των ωρών εργασίας. Ο Πρόεδρος 
της Επιτροπής θα μπορεί να καλεί στις συνεδριάσεις 
εκπρόσωπο των συμμετεχόντων στο διαγωνισμό ή υπη¬ 
ρεσιακούς παράγοντες για παροχή πληροφοριών ή δια¬ 
τύπωση απόψεων σχετικά με το εξεταζόμενο θέμα. 

4. Η επιτροπή, όταν υπάρχει αντικείμενο, θα συνεδρι¬ 
άζει άμεσα και μέχρι την σύνταξη του σχετικού πρα¬ 
κτικού θα ασχολείται αποκλειστικά με το συγκεκριμένο 
αντικείμενο. 

5. Οι γνωμοδοτήσεις της Επιτροπής θα είναι αιτιολο¬ 
γημένες και θα σχηματίζονται με φανερή ψηφοφορία, 
κατά πλειοψηφία των παρόντων μελών. Σε περίπτωση 
ισοψηφίας θα επικρατεί η ψήφος του Προέδρου. Εάν 
υπάρξουν περισσότερες από δύο γνώμες, τότε με δι¬ 
αδοχικές ψηφοφορίες, θα αποκλείεται κάθε φορά η 
ασθενέστερη μέχρις ότου απομείνουν δύο. Οι γνωμο¬ 
δοτήσεις θα διατυπώνονται σε πρακτικά υπογραφόμενα 
από τον Πρόεδρο και τα μέλη της Επιτροπής. Στα πρα¬ 
κτικά θα αναγράφονται τα ονόματα των συμμετεχόντων 
στη διαδικασία και θα γίνεται ρητά μνεία για απάντα ή 
κώλυμα τακτικού μέλους και τη συμμετοχή αντίστοιχου 
αναπληρωματικού του. Στα πρακτικά θα καταχωρούνται 
και οι γνώμες των μειοψηφούντων μελών. 

6. Για τα λοιπά σχετικά θέματα θα ισχύει η υπ’ αριθμ. 
50350 ΦΠΠ 2004-2005/4.10.2004 απόφαση Υφυπουρ¬ 
γού Δημόσιας Τάξης, όπως αυτή τροποποιήθηκε με 
την υπ’ αριθμ. 19516 ΦΠΠ 2004-2005/7.4.2005 απόφαση 
Υφυπουργού Δημόσιας Τάξης, σχετικά με συγκρότηση 
Επιτροπών Προμηθειών του Πυροσβεστικού Σώματος, 
με την οποία ορίζεται η Μόνιμη Επιτροπή Παραλαβής 
και Αποσφράγισης Προσφορών (Μ.Ε.Π.Α.Π/Π.Σ) με αρ¬ 
μοδιότητες και έργο την παραλαβή και αποσφράγιση 
των προσφορών (τεχνικών και οικονομικών), οι οποίες 
κατατίθενται στους διαγωνισμούς που διενεργούνται 
για τις προμήθειες του Πυροσβεστικού Σώματος και η 
Μόνιμη Επιτροπή Προμηθειών Πυροσβεστικού Σώματος 
(Μ.Ε.Π./Π.Σ.) με αρμοδιότητες να γνωμοδοτεί για τον 
έλεγχο των διοικητικών - δικαστικών δικαιολογητικών 
συμμετοχής των συμμετεχόντων στους διαγωνισμούς. 

Β. Τη συγκρότηση Επιτροπής εξέτασης διοικητικών 
προσφυγών - ενστάσεων επί τεχνικών θεμάτων που 
αποτελείται από τους: 

α. Αρχιπύραρχο Στεφανίδη Στυλιανό, ως Πρόεδρο. 

β. Επιπυραγό - Ηλεκτρολόγο Μηχανολόγο Φωστιέρη 
Ιωάννη. 

γ. Πυραγό Σταμούλη Ιωάννη. 

δ. Πυραγό - Μηχανολόγο Μηχανικό - Νομικό, Σωτήρχο 
Αναστάσιο και 

ε. Υπάλληλο του Υπουργείου Ανάπτυξης, Ηλεκτρολόγο 
Μηχανολόγο, Τσέλιο Ιωάννη, ως μέλη. 

Αναπληρωτές των ανωτέρω ορίζονται, κατ’ αντιστοι¬ 
χία, ΟΙ: 

α.’ Αρχιπύραρχος Παππάς Φώτης, ως Πρόεδρος. 

β.’ Αντιπύραρχος Ιωαννίδης Στυλιανός. 

γ.’ Πυραγός - Μηχανολόγος Μηχανικός Αντωνακόπου- 
λος Γεώργιος. 

δ.' Υποπυραγός - Μηχανολόγος Μηχανικός Αρκαλάκης 
Αχιλλέας και 


ε.’ Υπάλληλος του ΤΑΧΔΙΚ, Μηχανολόγος Ηλεκτρολό¬ 
γος, Λιακόπουλος Γ εώργιος, ως μέλη. 

1/Εργο της Επιτροπής εξέτασης διοικητικών προ¬ 
σφυγών - ενστάσεων είναι η εξέταση των Διοικητικών 
προσφυγών - ενστάσεων επί τεχνικών θεμάτων κατά 
του αντίστοιχου διαγωνισμού έως και την κατακυρωτική 
απόφαση. 

2. Τα θέματα που άπτονται του αντικειμένου της 
Επιτροπής, θα διαβιβάζονται σε αυτή από το Τμήμα 
Προμηθειών της Διεύθυνσης Οικονομικού, Αρχηγείου 
Πυροσβεστικού Σώματος και η Επιτροπή θα υποχρεού- 
ται στη σύνταξη του αντίστοιχου πρακτικού. Η επιτροπή 
θα διέπεται από τις διατάξεις του ν. 2690/1999 άρθρα 
13-15 (ΦΕΚ 45/9.3.1999) «Κύρωση κώδικα διοικητικής δι¬ 
αδικασίας». 

3. Η Επιτροπή θα συνεδριάζει και θα συγκαλείται από 
τον Πρόεδρο με πρόσκλησή του σε χώρο και ώρα που 
θα ορίζεται από τον ίδιο. Σε περίπτωση απουσίας ή 
κωλύματος των τακτικών μελών, αυτά αναπληρώνο¬ 
νται από τα οριζόμενα για τον καθένα αναπληρωματικά 
μέλη. Οι συνεδριάσεις θα είναι κλειστές και θα πραγ¬ 
ματοποιούνται εκτός των ωρών εργασίας. Ο Πρόεδρος 
της Επιτροπής θα μπορεί να καλεί στις συνεδριάσεις 
εκπρόσωπο των συμμετεχόντων στο διαγωνισμό ή υπη¬ 
ρεσιακούς παράγοντες για παροχή πληροφοριών ή δια¬ 
τύπωση απόψεων σχετικά με το εξεταζόμενο θέμα. 

4. Η επιτροπή, όταν υπάρχει αντικείμενο, συνεδριάζει 
άμεσα και μέχρι την σύνταξη του σχετικού πρακτικού 
θα ασχολείται αποκλειστικά με το συγκεκριμένο αντι¬ 
κείμενο. 

5. Οι γνωμοδοτήσεις της Επιτροπής είναι αιτιολογη¬ 
μένες και σχηματίζονται με φανερή ψηφοφορία, κατά 
πλειοψηφία των παρόντων μελών. Σε περίπτωση ισο- 
ψηφίας επικρατεί η ψήφος του Προέδρου. Εάν υπάρ¬ 
ξουν περισσότερες από δύο γνώμες, τότε με διαδοχικές 
ψηφοφορίες, αρχομένων πάντοτε από του νεωτέρου 
μέλους, αποκλείεται κάθε φορά η ασθενέστερη μέχρις 
ότου απομείνουν δύο. Οι γνωμοδοτήσεις θα διατυπώνο¬ 
νται σε πρακτικά υπογραφόμενα από τον Πρόεδρο και 
τα μέλη της Επιτροπής. Στα πρακτικά αναγράφονται τα 
ονόματα των συμμετεχόντων στη διαδικασία και γίνεται 
ρητά μνεία για απάντα ή κώλυμα τακτικού μέλους και 
τη συμμετοχή αντίστοιχου αναπληρωματικού του. Στα 
πρακτικά καταχωρούνται υποχρεωτικά και οι γνώμες 
των μειοψηφούντων μελών. 

6. Για τα λοιπά σχετικά θέματα ισχύει η υπ’ αριθμ. 
50350 ΦΠΠ 2004-2005/4.10.2004 απόφαση Υφυπουργού 
Δημόσιας Τάξης, όπως αυτή τροποποιήθηκε με την υπ’ 
αριθμ. 19516 ΦΠΠ 2004-2005/7.4.2005 απόφαση Υφυπουρ¬ 
γού Δημόσιας Τάξης, με την οποία ορίζεται μεταξύ των 
άλλων και η Μόνιμη Δευτεροβάθμια Επιτροπή Προμη¬ 
θειών Πυροσβεστικού Σώματος (Μ.Δ.Ε.Π./Π.Σ.) με αρμο¬ 
διότητες να γνωμοδοτεί επί ενστάσεων, προσφυγών και 
άλλων θεμάτων που έχουν εξετασθεί σε πρώτο βαθμό 
από τα αρμόδια για αυτό όργανα. 

Γ. Οι παραπάνω επιτροπές αξιολόγησης τεχνικών θε¬ 
μάτων και εξέτασης διοικητικών προσφυγών - ενστάσε¬ 
ων επί τεχνικών θεμάτων δικαιούνται αποζημίωση ύψους 
42,77 € ανά συνεδρίαση και η αμοιβή αυτή δεν μπορεί 
να υπερβαίνει τις πενήντα (50) συνεδριάσεις ετησίως, 
σύμφωνα με τα οριζόμενα των υποπαρ. α. και β. της παρ. 
2 του άρθρου 17 ν. 3205/2003 (ΦΕΚ 297 τ.Α/23.12.2003). 

Δ. Η απόφαση αυτή, που ισχύει από την ημερομηνία 

σύστασης της Σ.Ο.Τ.Α., να δημοσιευθεί στην Εφημερίδα 
της Κυβερνήσεως. 

Αθήνα, 7 Απριλίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. 13781 (6) 

Παραχώρηση Πάρκου Φλοίσβου στο Δήμο Παλαιού 
Φαλήρου. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθο 260 του π.δ. 410/1995 «περί Κοινοτικού και 
Δημοτικού Κώδικα» (ΦΕΚ 231/Α/1995). 

2. Το ν. 2636/1998 «Σύσταση εταιρειών για την οργά¬ 
νωση καλλιτεχνικών εκδηλώσεων και για τη διαχείριση 
της περιουσίας του Ε.Ο.Τ., σύσταση Εθνικού Συμβουλίου 
Τουρισμού και τροποποιήσεις της νομοθεσίας για τον 
τουρισμό» (ΦΕΚ 198/Α) όπως τροποποιήθηκε με το ν. 
2837/2000 (ΦΕΚ 178/Α/2000). 

3. Τις διατάξεις του άρθρου 39 του ν. 3105/2003 «Του¬ 
ριστική εκπαίδευση και κατάρτιση, ρυθμίσεις για τον 
τουρισμό και άλλες διατάξεις» (ΦΕΚ 29/Α/2003) καθώς 
και τις διατάξεις του άρθρου 49 του ν. 3220/2004 (ΦΕΚ 
15/ Α/28.1.2004). 

4. Το π.δ. 122/2004 (ΦΕΚ 85/Α/17.3.2004) «Ανασύσταση 
του Υπουργείου Τουρισμού». 

5. Το π.δ. 123/2004 (ΦΕΚ 86/Α/18.3.2004) περί διορισμού 
Υπουργών και Υφυπουργών. 

6. Την υπ’ αριθμ. 1153/20.4.2004 (ΦΕΚ 591/Β/21.4.2004) 
κοινή απόφαση του Πρωθυπουργού και του Υπουργού 
Τουρισμού «Ανάθεση αρμοδιοτήτων στον Υφυπουργό 
Τουρισμού Αναστάσιο Λιάσκο». 

7. Τις διατάξεις του άρθρου 2 του νόμου 3270/8.10.2004 
(187/Α'/11.10.2004) « Αρμοδιότητες του Υπουργείου Του¬ 
ριστικής Ανάπτυξης και θέματα Τουρισμού». 

8. Την υπ’ αριθμό Υ165/16.06.2005 (ΦΕΚ 150/Γ/22.6.2005) 
κοινή απόφαση του Πρωθυπουργού και του Υπουργού 
Τουριστικής Ανάπτυξης «Διορισμός Γενικού Γραμματέα 
του Υπουργείου Τουριστικής Ανάπτυξης». 

9. Την υπ’ αριθμό ΔΙΔΚ/Φ.1/2/6139/23.3.2004 (ΦΕΚ 527/Β/ 
24.03.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης». 

10. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/τ.Β') κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών». 

11. Την υπ’ αριθμ. 349/12.9.2005 απόφαση του Δημοτικού 
Συμβουλίου Παλαιού Φαλήρου. 

12. Την υπ’ αριθμ. 205/05.9.2005 απόφαση του Διοικη¬ 
τικού Συμβουλίου της Ανώνυμης Εταιρείας «ΕΛΛΗΝΙΚΑ 
ΤΟΥΡΙΣΤΙΚΑ ΑΚΙΝΗΤΑ», αποφασίζουμε: 

1. Παραχωρούμε στο Δήμο Παλαιού Φαλήρου κατά 
διοίκηση και διαχείριση για την εξυπηρέτηση κοινωφε¬ 


λών σκοπών, την έκταση συνολικού εμβαδού 144.456 τ.μ. 
που αποτυπώνεται υπό στοιχεία Α, Β, Γ Δ, Ε, Ζ, Η, Θ, Α’, 
Β’, Λ, Μ, Ν, Ξ, Ο, Π, Ρ, Σ, Τ, Υ, Φ, X, Α και Ψ, Ω, Ω1, Ω2, Ω3, 
Ψ στο συνημμένο υπ’ αριθμ. 289/5.9.2005 Τοπογραφικό 
Διάγραμμα της Εταιρεία Τουριστικής Ανάπτυξης Α.Ε. 

Η παραχωρούμενη έκταση περιλαμβάνει το Πάρκο 
Φλοίσβου και τις υφιστάμενες εγκαταστάσεις αναψυ- 
κτηρίου - εστιατορίου και θερινού κινηματογράφου 
εντός αυτού, καθώς και τον παραλιακό χώρο με τις 
επ'αυτού εγκαταστάσεις, ο οποίος βρίσκεται εντός των 
ορίων του Δήμου Παλαιού Φαλήρου κάτωθεν της Λεω¬ 
φόρου Ποσειδώνος και μέχρι τη θάλασσα (περιλαμβα- 
νομένου και του αιγιαλού), κατά μήκος της Λεωφόρου 
Ποσειδώνος από Πάρκο Φλοίσβου μέχρι τα κατά τα άνω 
αποτυπωμένα σημεία Α' και Β'. 

2. Η παραχώρηση γίνεται άνευ ανταλλάγματος, για 
διάστημα 70 ετών από την παράδοση της παραχωρού- 
μενης έκτασης, εκτός του τμήματος που αποτυπώνεται 
στο συνημμένο υπ' αριθμόν 289/5.9.2005 Τοπογραφικό 
Διάγραμμα της Εταιρείας Τουριστικής Ανάπτυξης Α.Ε., 
το οποίο έχει περιέλθει σε αυτήν βάσει της Κ' Συντα¬ 
κτικής Πράξης του 1968 μέχρι την 21η Νοεμβρίου 2043 
και παραχωρείται στο Δήμο Παλαιού Φαλήρου μέχρι 
την ημερομηνία αυτή. 

3. Η παραχώρηση γίνεται με τους εξής όρους: 

Α. Ο Δήμος Παλαιού Φαλήρου αναλαμβάνει την υπο¬ 
χρέωση εκτέλεσης έργων ανάπλασης σύμφωνα πάντα 
με τις διατάξεις του άρθρου 14 του ν. 2971/2001 «Αι- 
γιαλός, παραλία και άλλες διατάξεις» (ΦΕΚ 285 τ.Α'/ 
19.12.2001) και δημιουργίας χρήσεων επί της παραχωρού- 
μενης έκτασης, σε συμμόρφωση με τα οριζόμενα στο 
Προεδρικό Διάταγμα «Καθορισμός ζωνών προστασίας, 
χρήσεων γης και όρων και περιορισμών δόμησης στην 
παραλιακή ζώνη της Αττικής από τον Φαληρικό Όρμο 
μέχρι την Αγία Μαρίνα Κρωπίας» (ΦΕΚ 254/Δ/5.3.2004), 
καθώς και σε συμμόρφωση με κάθε άλλο πολεοδομικό 
ή περιβαλλοντικό όρο ή περιορισμό που θα αφορά την 
παραχωρούμενη έκταση. Προς το σκοπό αυτό, ο Δήμος 
Παλαιού Φαλήρου αναλαμβάνει την υποχρέωση όπως με 
δική του μέριμνα, ευθύνη, και δαπάνες εκπονήσει μελέτη 
των έργων ανάπλασης της παραχωρούμενης έκτασης 
και εκτελέσει τα προβλεπόμενα από τη μελέτη αυτή 
έργα ανάπλασης. 

Β. Δεδομένου ότι μέρος της παραχωρούμενης έκτα¬ 
σης υπάγεται στη Ζώνη 3α , όπως ορίζεται στο άρθρο 4, 
παρ. 1, του προαναφερθέντος Προεδρικού Διατάγματος, 
ρητά συμφωνείται ότι ο Δήμος Παλαιού Φαλήρου θα λά¬ 
βει υπόψη του κατά τη μελέτη και εκτέλεση των έργων 
ανάπλασης, τις υφιστάμενες νόμιμες εγκαταστάσεις της 
μισθωμένης κατά χρήση από την Εταιρεία Τουριστικής 
Ανάπτυξης Α.Ε. παραλίας έμπροσθεν του ξενοδοχείου 
«ΠΟΣΕΙΔΩΝ» καθώς και του εστιατορίου «ΕΔΕΜ», συ¬ 
νολικού εμβαδού 10.560 τ.μ. όπως εμφαίνονται στα υπό 
στοιχεία Α', Β', Λ, Κ, I, Ε', Α' στο συνημμένο υπ' αριθμ. 
289/5.9.2005 Τοπογραφικό Διάγραμμα της Εταιρείας 
Τουριστικής Ανάπτυξης Α.Ε. 

Γ. Ο Δήμος Παλαιού Φαλήρου θα μεριμνά αποκλει¬ 
στικά με δική του ευθύνη και δαπάνη, για την άριστη 
λειτουργία, συντήρηση, διατήρηση και φύλαξη της πα¬ 
ραχωρούμενης έκτασης και των εγκαταστάσεων επ’ 
αυτής. 

Δ. Ο Δήμος Παλαιού Φαλήρου θα λάβει άμεσα τα 
απαραίτητα μέτρα για την ασφάλεια των επισκεπτών 

στην παραχωρούμενη έκταση ιδίως δε στο Πάρκο Φλοί¬ 
σβου. 

Ε. Ο Δήμος Παλαιού Φαλήρου θα μεριμνήσει άμεσα 
από την παράδοση της παραχωρούμενης έκτασης, με 
δική του ευθύνη και δαπάνη, για την τεχνικά πρόσφορη 
διάκριση των συνδέσεων της παραχωρούμενης έκτασης 
με τα δίκτυα κοινής ωφελείας (ύδρευση, ηλεκτροδότηση 
και τυχόν λοιπές παροχές) από αυτές όμορων εκτάσεων 
ή εγκαταστάσεων τις οποίες διαχειρίζεται και εκμε¬ 
ταλλεύεται η Εταιρεία Τουριστικής Ανάπτυξης Α.Ε. ή 
οι έλκοντες από αυτήν δικαιώματα, ώστε να ευθύνεται 
για τις συνδέσεις της παραχωρούμενης έκτασης ως 
πρωτοφειλέτης. 

ΣΤ. Η Εταιρεία Τουριστικής Ανάπτυξης Α.Ε. θα παρα- 
δώσει στο Δήμο Παλαιού Φαλήρου την παραχωρούμενη 
έκταση με τη σύνταξη σχετικού πρωτοκόλλου παράδο¬ 
σης - παραλαβής . Με την υπογραφή του πρωτοκόλλου 
και τα δύο μέρη αποδέχονται πλήρως και ανεπιφύλακτα 
τους όρους της παραχώρησης. 

Ζ. Ο Δήμος οφείλει να προχωρήσει άμεσα και πάντως 
εντός τριμήνου από την υπογραφή του πρωτοκόλλου 
παράδοσης και παραλαβής στην εκτέλεση των υποχρε¬ 
ώσεων που αναφέρονται στις παραγράφους Δ και Ε 
και εντός τριών (3) ετών στην ολοκλήρωση των έργων 
ανάπλασης (παράγραφος Α). 

Η. Ο Δήμος Παλαιού Φαλήρου θα παραλάβει την πα¬ 
ραχωρούμενη έκταση ανεπιφύλακτα, μη δυνάμενος να 
στραφεί κατά της Εταιρείας Τουριστικής Ανάπτυξης 
Α.Ε. ή του Ελληνικού Οργανισμού Τουρισμού για οποιο- 
δήποτε νομικό ή πραγματικό ελάττωμα της παραχω¬ 
ρούμενης έκτασης, ακόμη και κρυφό. 

Θ. Από την παράδοση της παραχωρούμενης έκτα¬ 
σης, ο Δήμος Παλαιού Φαλήρου ευθύνεται αποκλειστικά 


για οποιαδήποτε βλάβη ή ζημία προκληθεί εντός της 
παραχωρούμενης έκτασης ως πρωτοφειλέτης, και σε 
κάθε περίπτωση ως δικονομικός εγγυητής έναντι της 
Εταιρείας Τουριστικής Ανάπτυξης Α.Ε. και του Ελλη¬ 
νικού Οργανισμού Τουρισμού εξ αιτίας της παρούσας 
παραχώρησης. 

I. Η Εταιρεία Τουριστικής Ανάπτυξης Α.Ε. εκχωρεί 
στο Δήμο τα δικαιώματα και όλες τις σχετικές αγω¬ 
γές, απαιτήσεις και ενστάσεις ως εκμισθώτρια στην 
από 22.11.1980 σύμβασης μίσθωσης του αναψυκτηρίου 
το οποίο βρίσκεται εντός του Πάρκου Φλοίσβου και 
όμορου τμήματος του Πάρκου Φλοίσβου, όπως αυτή 
τροποποιήθηκε και επεκτάθηκε, και στην από 10.7.2002 
σύμβαση μίσθωσης έκτασης στο Πάρκο Φλοίσβου για 
τη δημιουργία και λειτουργία θερινού κινηματογράφου, 
όπως αυτή τροποποιήθηκε και ισχύει. 

ΙΑ. Ο Δήμος Παλαιού Φαλήρου έχει και ασκεί όλες 
τις αγωγές περί διαταράξεως της νομής κατά τρίτων 
βάσει του άρθρου 997 του ΑΚ. 

4. Με την παρούσα απόφαση δεν προκαλείται δαπάνη 
σε βάρος του Κρατικού Προϋπολογισμού. 

5. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Νοεμβρίου 2005 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΠΕΤΡΟΣ ΔΟΥΚΑΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

ΑΝΑΣΤΑΣΙΟΣ ΛΙΑΣΚΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















